APSTIPRINU
Rēzeknes novada pašvaldības izpilddirektora vietnieks
A. Stafeckis
Datums skatāms laika zīmogā

Rēzeknes novada pašvaldības Centrālās pārvaldes 
Īpašumu pārvaldības dienesta vadītāja amata (no 03.11.2026.)
atklāta konkursa nolikums

Šis nolikums nosaka Rēzeknes novada pašvaldības Centrālās pārvaldes Īpašumu pārvaldības dienesta vadītāja amata atklāta konkursa (turpmāk – konkurss) norises kārtību.
Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras (NVA) mājas lapā publicē sludinājumu par to, ka Rēzeknes novada pašvaldība izsludina atklāto konkursu uz Rēzeknes novada pašvaldības Centrālās pārvaldes Īpašumu pārvaldības dienesta vadītāja amatu, norādot papildu informācijas iegūšanas veidu.
Amata kandidātu nepieciešamo dokumentu iesniegšanas termiņš – 2026. gada 21. oktobris plkst. 16.30.
Ar konkursa nolikumu var iepazīties Rēzeknes novada pašvaldības mājaslapā www.rezeknesnovads.lv.
Kontaktpersona detalizētākas informācijas saņemšanai – Rēzeknes novada pašvaldības Nekustamā īpašuma pārvaldes dienesta vadītājs Juris Zvīdriņš, tālr. 29436371, e-pasts: juris.zvidrins@rezeknesnovads.lv
Amata kandidātam jāatbilst šādām prasībām:
Latvijas un Eiropas kvalifikāciju ietvarstruktūras (LKI/EKI) 6. līmenis  Būvniecības un transporta inženierzinātnes (zemes ierīcībā un mērniecībā) un/vai 6. profesionālās kvalifikācijas līmenis (6. PKL) (ģeotelpisko datu inženieris), Latvijas un Eiropas kvalifikāciju ietvarstruktūras (LKI/EKI) 7. līmenis Tiesību zinātnē un/vai 7.profesionālās kvalifikācijas līmenis (7. PKL)
vismaz 3 (trīs) gadu darba pieredze valsts vai pašvaldības institūcijā;
vēlama pieredze vadošā amatā;
vismaz 3 (trīs) gadu pieredze amatā, kas saistīts ar īpašumu jautājumu risināšanu;
vēlama pieredze darbā ar dažādiem valsts reģistriem, datu bāzēm;
zināšanas par administratīvā procesa norisi valsts un pašvaldību institūcijās;
spēja analizēt liela apjoma dokumentus, tajā skaitā juridiskus dokumentus, novērtēt  to atbilstību normatīvajam ietvaram;
spēja analizēt liela apjoma dokumentus, tajā skaitā juridiskus dokumentus, novērtēt  to atbilstību normatīvajam ietvaram;
prasme veikt uzdotos uzdevumus paaugstinātas intensitātes un ierobežota laika apstākļos;
prasme analizēt situāciju un rīcības sekas, atrast piemērotāko risinājumu;
ar pašvaldības darbu saistītā normatīvā regulējuma pārzināšana un izmantošana pienākumu veikšanā;
prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku;
prasme strādāt ar elektroniskajām dokumentu vadības sistēmām (vismaz vienu);
valsts valodas zināšanas atbilstoši Valsts valodas likuma prasībām;
zināšanas par dokumentu izstrādi, noformēšanu un uzglabāšanu;
spēja pilnvērtīgi pielietot lietišķo rakstu valodas stilu ikdienas darbiem;
izpratne par ētikas normām; 
prasme strādāt komandā, prasme plānot un organizēt savu un padoto darbinieku darbu, radošums un elastīgas domāšanas prasme, spēja izrādīt iniciatīvu;
augsta saskarsmes kultūra, atbildības sajūta un precizitāte;
prasme konfliktu risināšanā, labas komunikācijas un sadarbības prasmes;
jāpiemīt noturībai stresa situācijās un jāspēj risināt konfliktsituācijas;
jābūt derīgam elektroniskajam parakstam (eID vai eParaksts mobile);
nevainojama reputācija.
[bookmark: _Hlk77070351]Amata kandidāts līdz 2026. gada 21. oktobrim plkst. 16.30 ievieto Rēzeknes novada pašvaldības Centrālās pārvaldes pastkastītē pie ieejas, Rēzeknē, Atbrīvošanas alejā 95A, LV-4601, vai nosūta pa pastu/eAdresi uz iepriekšminēto adresi, vai nosūta uz e-pastu info@rezeknesnovads.lv  šādus dokumentus:
[bookmark: _Hlk201315586]pieteikuma anketu (Rēzeknes novada domes 20.04.2023. noteikumu Nr. 14 “Par personāla atlases kārtību Rēzeknes novada pašvaldībā” 3. pielikums);
[bookmark: _Hlk201822676]motivācijas vēstuli, kurā iekļauj arī informāciju par 6. punktā minētajām prasībām, kuras netiek aprakstītas pieteikuma anketā; 
īsu dzīves un darba gaitu pārstāstu (CV); 
kvalifikāciju apliecinošu dokumentu kopijas;
Papildus konkursa amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 6. punktā norādītajām prasībām, kopijas.
Šī nolikuma 7. punktā norādītie dokumenti papīra formātā jāievieto aploksnē ar norādi „Konkursam uz Rēzeknes novada pašvaldības Centrālās pārvaldes Īpašumu pārvaldības dienesta vadītāja amatu”.
Pa pastu un uz e-pastu/eAdresi nosūtītie dokumenti tiks izskatīti, ja tie tiks saņemti pašvaldībā līdz šī nolikuma 7. punktā noteiktajam termiņam. Pa e-pastu/eAdresi sūtītajiem dokumentiem ir jābūt elektroniski parakstītiem.
Konkurss tiek organizēts divās kārtās:
konkursa pirmajā kārtā konkursa komisija izvērtē amata kandidātu iesniegtos dokumentus un uz konkursa otro kārtu uzaicina amata kandidātus, kas atbilst nolikuma 6. punktā izvirzītajām prasībām;
konkursa otrā kārta sastāv no amata kandidātu teorētisko un praktisko zināšanu pārbaudes un intervijas ar pirmajā kārtā atlasītajiem amata kandidātiem. Komisijas locekļiem ir tiesības uzdot jautājumus amata kandidātiem, lai papildus noskaidrotu amata kandidāta piemērotību vadītāja amatam.
Konkursa pirmajā kārtā konkursa komisija izvērtē visu amata kandidātu iesniegto dokumentu atbilstību konkursa nolikuma 6. punktam, ko apliecina 7. punktā norādītie iesniegtie dokumenti. 
Pirmajā kārtā komisijas locekļi vērtē un piešķir individuāli punktus amata kandidātiem sekojošās pozīcijās:
Izglītība:
Latvijas un Eiropas kvalifikāciju ietvarstruktūras (LKI/EKI) 6. līmenis  Būvniecības un transporta inženierzinātnes (zemes ierīcībā un mērniecībā) un/vai 6. profesionālās kvalifikācijas līmenis (6. PKL) (ģeotelpisko datu inženieris) – 2 punkti;
Latvijas un Eiropas kvalifikāciju ietvarstruktūras (LKI/EKI) 7. līmenis Tiesību zinātnē un/vai 7. profesionālās kvalifikācijas līmenis (7. PKL) – 1 punkts;
Darba pieredze:
darba pieredze valsts vai pašvaldības institūcijā vairāk kā 3 (trīs) gadi –  2 punkti; 
darba pieredze valsts vai pašvaldības institūcijā līdz 3 (trīs) gadiem – 1 punkts;
pieredze vadošā amatā vairāk kā 3 (trīs) gadi –  2 punkti; 
pieredze vadošā amatā līdz 3 (trīs) gadiem – 1 punkts;
pieredze amatā, kas saistīts ar īpašumu jautājumu risināšanu vairāk kā  3 (trīs) gadi –  2 punkti
pieredze amatā, kas saistīts ar īpašumu jautājumu risināšanu līdz 3 (trīs) gadiem – 1 punkts;
pieredze darbā ar dažādiem valsts reģistriem, datu bāzēm – 1 punkts;
Komisija var piešķirt amata kandidātam līdz 2 punktiem par izglītību, darba pieredzi, kas nav minēta 13.1.un 13.2. apakšpunktos, bet ir vērtējama kā nozīmīga un būtiska Īpašumu pārvaldības dienesta vadītāja pienākumu kvalitatīvā izpildē.
Konkursa otrajā kārtā:
teorētisko zināšanu pārbaudē notiek testēšana, kura sastāv no sešiem jautājumiem un kuras katrs jautājums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā, vērtējums var būt arī punktu daļu robežās), maksimālais punktu skaits - 12; 
praktisko zināšanu pārbaudē notiek praktisko uzdevumu izpilde, kura sastāv no diviem uzdevumiem un kuras katrs uzdevums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā, vērtējums var būt arī punktu daļu robežās), maksimālais punktu skaits - 4; 
intervijas rezultāti tiek noteikti komisijas locekļiem atklāti balsojot - katra balss ir 1 punkts.
Ja konkursa pirmajā kārtā pēc amata kandidātu atlases uz otro kārtu ir atlasīti vairāk nekā astoņi pretendenti, tad otrās kārtas teorētisko un praktisko zināšanu pārbaude un intervija var notikt divās daļās – vispirms teorētisko un praktisko zināšanu pārbaude un pēc tam – intervija. 
Ja izpildās Nolikuma 15. punktā noteiktais, uz konkursa otrās kārtas - darba interviju - uzaicina ne vairāk kā piecus amata kandidātus, kas summāri saņēmuši visvairāk punktu pirmajā kārtā un otrās kārtas teorētisko un praktisko zināšanu pārbaudē. 
Par visatbilstošāko tiek noteikts amata kandidāts, kas summāri saņēmis visvairāk punktu pirmajā kārtā un otrajā kārtā.
Ja amata kandidāti saņēmuši vienādu punktu skaitu abās vērtēšanas kārtās, priekšrocība ieņemt amatu ir pretendentam, kuram ir lielāka darba pieredze vadītāja vai vietnieka amatā.
Konkursa komisija pieņem galīgo lēmumu par visatbilstošāko amata kandidātu, apstiprinot konkursa rezultātus ar Komisijas locekļu balsojumu.
Amata kandidāts ar visaugstāko punktu skaitu ir visatbilstošākais, pārējie amata kandidāti tiek sagrupēti atbilstoši iegūtajam punktu skaitam. Amata kandidātam ar otru augstāko punktu skaitu, ievērojot nolikuma 17. punktā noteikto, ir tiesības pretendēt uz iecelšanu vadītāja amatā.  
Konkursa otrajā kārtā ir tiesīgi piedalīties (bez balss tiesībām) domes deputāti.
Konkursa komisija, kuru izveido ar izpilddirektora vietnieka rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlās amata prasībām visatbilstošāko pretendentu. 
Ja amata kandidāts atsakās no iecelšanas par dienesta vadītāju, iecelšanai amatā tiek virzīts amata kandidāts ar nākošo augstāko punktu skaitu.
Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. 
Komisijas sēdes tiek protokolētas. Protokolu paraksta visi klātesošie konkursa komisijas locekļi.
Par komisijas lēmumiem amata kandidāti tiek informēti ar e-pasta starpniecību 2 (divu) dienu laikā pēc amata kandidātu izvērtēšanas procedūras beigām.
Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
Pretendentu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.

